Suchinthana/ta-wikipedia huggingface dataset:
தீதும் நன்றும்

தீதும் நன்றும் (Theethum Nandrum)  என்பது  இராசு ரஞ்சித் எழுதி இயக்கிய தொகுத்து 2021ஆம் ஆண்டில் வெளியான இந்தியத் தமிழ் அதிரடித் திரைப்படமாகும்.  அபர்ணா பாலமுரளி, லிஜோமோல் ஜோஸ் ஆகியோருடன் அவரும் முக்கிய கதாபாத்திரத்திலும் நடித்திருந்தார். படம் 12 மார்ச் 2021 அன்று வெளியிடப்பட்டது.

நடிகர்கள் 
சிவாவாக இராசு ரஞ்சித் 
சுமதியாக அபர்ணா பாலமுரளி 
 தமிழாக லிஜோமோல் ஜோஸ்
தாஸாக ஈசன்
ஆறுவாக இன்ப ரவிக்குமார்
மாறனாக சந்தீப் ராஜ்
இராஜேந்திரனாக கல்யான் சத்யா
தர்மலிங்கமாக கருணாகரன்

தயாரிப்பு 
முன்பு நாளைய இயக்குநர் என்ற நிகழ்ச்சியின் ஒரு பகுதியாக இருந்த இயக்குநர்-நடிகர் ராசு ரஞ்சித் இயக்குநராக இப்படத்தின் மூலம் அறிமுகமானார். 2018 நடுப்பகுதியில், அபர்ணா பாலமுரளி, லிஜோமோல் ஜோஸ் ஆகிய இருவரும் மகேசிண்ட பிரதிகாரம் (2016) என்ற மலையாளப் படத்தில் இராசு ரஞ்சித்தின் நடிப்பைக் கண்டறிந்த பிறகு படத்தில் நடித்தனர்.

இது இரு நடிகைகளும் கையெழுத்திட்ட முதல் தமிழ் படம் என்றாலும், அவர்களின் மற்ற படங்களும் இதற்கு முன் வெளியிடப்பட்டன.

சூரரைப் போற்று படத்தில் முக்கிய கதாபாத்திரத்தில் அபர்ணா பாலமுரளி நடித்தது விளம்பரத்தைப் பெற்றது.

சான்றுகள்

வெளி இணைப்புகள் 
 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
அயலான்

அயலான் (Ayalaan) 2024 ஆம் ஆண்டில் வெளிவந்த தமிழ்  அறிபுனை நகைச்சுவைத் திரைப்படமாகும். ஆர். டி. ராஜாவும் கொட்டபாடி ஜே. ராஜேஷும் தயாரிக்கும் இப்படத்தை ஆர். ரவிக்குமார் இயக்கியுள்ளார். இதில் சிவகார்த்திகேயன், ரகுல் பிரீத் சிங், சரத் கேல்கர், இஷா கோப்பிகர் ஆகியோர் முக்கிய கதாபாத்திரங்களில் நடித்துள்ளனர். படத்துக்கு ஏ. ஆர். ரகுமான் இசையமைத்துள்ளார். நீரவ் ஷா ஒளிப்பதிவையும், படத்தொகுப்பை ரூபனும் மேற்கொண்டுள்ளனர். இத்திரைப்படத்தின் தொலைக்காட்சி உரிமையை சன் தொலைக்காட்சி வாங்கியுள்ளது.

நடிப்பு 
 ஒரு விவசாயி / வேற்றுக்கிரகவாசியாக சிவகார்த்திகேயன்  
 ஆதிதியாக ரகுல் பிரீத் சிங் 
 அஞ்சனாவாக இஷா கோப்பிகர்
 நவீனாக ஷரத் கேல்கர்
 யோகி பாபு
 கருணாகரன்
 பானுப்பிரியா
 பாலா சரவணன்

சான்றுகள்

வெளி இணைப்புகள் 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
சிவகார்த்திகேயன் நடித்த திரைப்படங்கள்
யோகி பாபு நடித்த திரைப்படங்கள்
மிருகா (திரைப்படம்)

மிருகா ( Mirugaa ) என்பது பார்த்திபன் இயக்கத்தில் வினோத் ஜெயின் தயாரித்து 2021இல் தமிழில் வெளியான அதிரடித் திரைப்படமாகும் . இதில் ஸ்ரீகாந்த் ராய் லட்சுமி ஆகியோர் முக்கிய பாத்திரத்தில் நடித்துள்ளனர். ஜாகுவார் ஸ்டுடியோஸ் தயாரித்த இந்தப் படம் 5 மார்ச் 2021 அன்று வெளியிடப்பட்டது.

நடிப்பு 

 ஜான் என்கிற அரவிந்தாக ஸ்ரீகாந்த் 
 லட்சுமியாக ராய் லட்சுமி 
 காவல் துறை அதிகாரி விஜய்யாக தேவ் கில்
 நித்யாவாக நைரா ஷா
 சுபத்ராவாக வைஷ்ணவி சந்திரன் 
 காவல் ஆணையராக அபிசேக் சங்கர்
 ஆரோஹி அனிஷா
 பூஜா ராம்
 கருப்பு பாண்டி
 வெங்கட் சுபா

தயாரிப்பு 
பிரபல ஒளிப்பதிவாளர் எம். வி. பன்னீர்செல்வம் எழுதி அறிமுக இயக்குநர் ஜெ.பார்த்திபன் இயக்கியிருக்கும் இப்படத்திற்காக ஸ்ரீகாந்த், ராய் லட்சுமி ஆகிய இருவரும் திசம்பர் 2018இல் நடிக்கத் தொடங்கினர். இந்த படம் 2019 முழுவதும் பொள்ளாச்சி, மூணாறு, தலைக்கோனா, ஊட்டி, கொடைக்கானல் உள்ளிட்ட நகரங்களில் படமாக்கப்பட்டது. படத்தின் இறுதிக் காட்சி சென்னை மணிமஹாலில் படமாக்கப்பட்டது. இப்படத்தில் புலி முக்கிய பங்கு வகிக்கும் என்பதை வெளிப்படுத்தி தயாரிப்பாளர்கள் படத்தை விளம்பரப்படுத்தினர். படத்தின் முதல் வண்ண சுவரொட்டி மே 2019 இல் இணையத்தில் வெளியிடப்பட்டது.

படத்தின் முன்னோட்டத்தை நடிகர்கள் தனுஷ், ஆர்யா, விஜய் ஆண்டனி, பரத் ஆகியோர் 5 பிப்ரவரி 2021 இல் வெளியிட்டனர்.

விமர்சனம் 
படம் 5 மார்ச் 2021 அன்று தமிழ்நாட்டில் திரையரங்குகளில் வெளியிடப்பட்டது. டைம்ஸ் ஆஃப் இந்தியாவைச் சேர்ந்த விமர்சகர், "படத்தின் இறுதிக் காட்சிகளில் புலியைக் கொண்டு பார்வையாளர்களின் கவனத்தை ஈர்க்கும் முயற்சி பாராட்டுக்குரியது. ஆனால் தரம் குறைந்த கீழே உள்ள காட்சி விளைவுகள் அதற்கு ஒத்துழைக்கவில்லை". என எழுதினார். சினிமா எக்ஸ்பிரஸின் விமர்சகர் இந்த படத்தில் "யூகிக்கக்கூடிய திரைக்கதை, மோசமான செயல்படுத்தல், பட்ஜெட் வரம்புகள் மற்றும் சாத்தியமற்ற காட்சி விளைவுகள் தொழில்நுட்பம் உள்ளது. இது இந்த தொடர் கொலைகாரன் படத்திற்கு இடையூறாக உள்ளது" என்று குறிப்பிட்டார். தினமலர் படத்திற்கு கலவையான விமர்சனத்தை கொடுத்தது. படம் தவறவிட்ட வாய்ப்பு என்று முடிவுக்கு வந்தது.

சான்றுகள்

வெளி இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரமபதம் விளையாட்டு

பரமபதம் விளையாட்டு ( Paramapadham Vilayattu ) சுருக்கமாக பரமபதம் என்பது 2021ஆம் ஆண்டு வெளியான இந்திய தமிழ் -மொழி அரசியல் பரபரப்பூட்டும் படமாகும். இதை இயக்குநர் திருஞானம் இயக்கியிருந்தார்.

படத்தின் வெளியீட்டு தேதி அறிவிக்கப்பட்ட அதன் அசல் தேதி பிப்ரவரி 28, 2020இல் இருந்து விவரிக்கப்படாத காரணங்களுக்காக ஒத்திவைக்கப்பட்டது. ஓராண்டு கழித்து, படத்தின் திரையரங்கு வெளியீடு ரத்து செய்யப்பட்டது.  தம்ழி புத்தாண்டின் போது 14 ஏப்ரல் 2021 அன்று டிஸ்னி+ ஹாட்ஸ்டார் வழியாக படத்தை வெளியிட முடிவு செய்யப்பட்டது.  இது நடிகை திரிசாவின் 60 வது படமாகும். இந்த படம் பெரும்பாலும் எதிர்மறையான விமர்சனங்களையேப் பெற்றது.

நடிப்பு 

 மருத்துவர் காயத்திரியாக திரிசா 
 வாகன ஓட்டுநராக விஜய் வர்மா
 தமிழ்செல்வனாக, நந்தா  
 தமிழ்செல்வனின் உற்ற தோழன் டேவிட்டாக  ரிச்சர்ட் ரிசி
 கலிங்கனாக ஏ. எல். அழகப்பன் 
 காயத்திரியின் மகள் சுஜியாக குழந்தை மானஸ்வி
 செழியனாக வேல ராமமூர்த்தி (முதலமைச்சர் மற்றும் தமிழ்செல்வனின் தந்தை)
 காலிங்கனின் உதவியாளராக சாம்ஸ்
 பிரியாவாக சங்கீதா
 செழியனின் ஆதரவாளராக தீபா சங்கர்
 காவல் ஆய்வாளராக சேரன் ராஜ் 
 மணிமொழியாக சோனா ஹைடன்
 அரசியல்வாதியாக நெல்லை சிவா
 அரசியல்வாதியாக சிட்டிசன் மணி
 அரசியல்வாதியாக  தவசி 
 செவ்வாழை

தயாரிப்பு 
இந்தத் திட்டம் 24HRS புரொடக்சன்ஸ் என்டர்டெயின்மென்ட் மூலம் தயாரிக்கப்பட்டது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
திரிசா நடித்த திரைப்படங்கள்
சர்பத் (திரைப்படம்)

சர்பத் (Sarbath) என்பது 2021ஆம் ஆண்டு வெளியான இந்தியத் தமிழ் மொழி நகைச்சுவை நாடகத் தொலைக்காட்சித் திரைப்படமாகும். இதை அறிமுக இயக்குநர் பிரபாகரன் எழுதி இயக்கியிருந்தார். 7 ஸ்கிரீன் ஸ்டுடியோவின் இலலித் குமார் தயாரித்திருந்தார். உடன் Viacom18 நிறுவனமும் தயாரிப்பில் உதவி புரிந்தது. இந்த படத்தில் கதிர், சூரி, ரகசியா கோரக், அஸ்வத் ஆகியோர் முக்கிய கதாபாத்திரங்களில் நடித்துள்ளனர்.  திண்டுக்கல் அருகேயுள்ள சின்னாளப்பட்டி பகுதியை பின்னணியாக வைத்து இப்படம் எடுக்கப்பட்டுள்ளது. இந்த படம் இரண்டு குடும்பங்களின் கோமாளித்தனத்தை அடிப்படையாகக் கொண்டது. இதன் விளைவாக வேடிக்கையும்  கொந்தளிப்பும் ஒன்றாக ஏற்படுகிறது. படம் 11 ஏப்ரல் 2021 அன்று கலர்ஸ் தமிழ் தொலைக்காட்சியில்  நேரடியாக வெளியிடப்பட்டது.

நடிப்பு 
 அறிவாக கதிர்
 அறிவின் நண்பராக சூரி
 அருணாவாக ரகசியா கோரக்
 செந்திலாக அஸ்வத்
 அன்பாக விவேக் பிரசன்னா
 ஆளவந்தானாக சித்தார்த் விபின்
 அறிவு, அன்பின் தந்தையாக ஜி. மாரிமுத்து 
 அருணாவின் தந்தையாக புளோரண்ட் பெரேரா
 இந்துமதி அறிவு மற்றும் அன்புவின் தாயாக
 குழந்தை ஜாய்
 சுஹாசினி

தயாரிப்பு 
இந்த படத்தை அறிமுக இயக்குநர் பிரபாகரன் தான் இயக்குவதாக அறிவித்தார். அவர் முன்பு பிரபல இயக்குநர் பாலாஜி சக்திவேலிடம் உதவி இயக்குனராக பணியாற்றினார். கதிர் ஒரு தகவல் தொழில்நுட்ப நிபுணராக முக்கிய கதாபாத்திரத்தில் நடித்தார். அதே நேரத்தில் சூரி படத்தில் கதிரின் நண்பராக முக்கிய கதாபாத்திரத்தில் நடித்தார். இது கதிர் மற்றும் சூரிக்கு இடையேயான முதல் ஒத்துழைப்பைக் குறித்தது. படத்தின் தலைப்பு மற்றும் முதல் சுவரொட்டி 17 சூன் 2019 அன்று வெளியிடப்பட்டது. 2019 ஆம் ஆண்டின் பிற்பகுதியில் படப்பிடிப்பும் நிறைவடைந்தது. இந்தப் படம் முக்கியமாக திண்டுக்கல்லில் படமாக்கப்பட்டது. மேலும், படத்தின் சில பகுதிகள் சென்னையில் படமாக்கப்பட்டன.

ஒலிப்பதிவு 
படத்திற்கு அஜீஸ் இசையமைத்தார்.

வெளியீடு 
2019 ஆம் ஆண்டில் படப்பிடிப்பு நிறைவடைந்த போதிலும், கோவிட் -19 தொற்றுநோயால் படத்தின் திரையரங்கு வெளியீடு பல மாதங்கள் தாமதமானது. படம் 11 ஏப்ரல் 2021 அன்று கலர்ஸ் தமிழ் தொலைக்காட்சியில் நேரடியாக ஒளிபரப்பப்பட்டது

சான்றுகள் 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூரி நடித்த திரைப்படங்கள்
அக்வாமேன் அண்டு தி லோச்டு கிங்டோம்

அக்வாமேன் அண்டு தி லோச்டு கிங்டோம் () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய கதாபாத்திரத்தை மையமாகக் கொண்டு டிசி பிலிம்ஸ் உடன் இணைந்து சப்ரான் கம்பெனி மற்றும் அட்டாமிக் மான்ஸ்டர் புரொடக்சன்சு ஆகியவை தயாரிக்க, வார்னர் புரோஸ். பிக்சர்ஸ் மூலம் உலகம் முழுவதும் விநியோகிக்கப்பட்டது. இது டிசி நீட்டிக்கப்பட்ட பிரபஞ்சத்தின் 15வது படம் ஆகும்.

இது 2018 ஆம் ஆண்டு வெளியான அக்வாமேன் திரைப்படத்தின் இரண்டாவது படமாகவும் டிசி நீட்டிக்கப்பட்ட பிரபஞ்சத்தின் பதின்மூன்றாவது திரைப்படமும் ஆகும். ஜேம்ஸ் வான் இயக்கும் இந்த திரைப்படத்திற்கு டேவிட் லெஸ்லி ஜான்சன்-மெகோல்ட்ரிகு என்பவர் திரைக்கதை எழுத, ஜேசன் மோமோவா, அம்பர் கேர்ட்டு, பாட்ரிக் வில்சன், டால்ப் லண்ட்கிரென், யஹ்யா அப்துல்-மதீன் II மற்றும் டெமுரா மோரிசன் ஆகியோர் நடித்துள்ளார்கள். 

அக்வாமேன் அண்டு தி லோச்டு கிங்டோம் படம் திசம்பர் 19, 2023 அன்று லாஸ் ஏஞ்சல்ஸில் உள்ள க்ரோவில் நடந்த ரசிகர் நிகழ்வில் திரையிடப்பட்டது, வார்னர் பிரதர்ஸ் பிக்சர்ஸ் மூலம் அமெரிக்காவில் டிசம்பர் 22 அன்று வெளியிடப்பட்டது. திரைப்படம் $13 மில்லியனை வசூலித்தது மற்றும் விமர்சகர்களிடமிருந்து கலவையான விமர்சனங்களைப் பெற்றது.

மேற்கோள்கள்

வெளி இணைப்புகள்
 

அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க கற்பனை திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்
2023 ஆங்கிலத் திரைப்படங்கள்
பயன்பாட்டு பொருளாதார ஆராய்ச்சி மையம்

பயன்பாட்டு பொருளாதார ஆராய்ச்சி மையம் (Applied Economics Research Centre) என்பது பாக்கித்தான் நாட்டின் கராச்சி பல்கலைக்கழகத்தில் உள்ள ஓர்  ஆராய்ச்சி நிறுவனம் ஆகும். இந்நிறுவனம்  சிந்து அரசாங்கத்தால் 1973 ஆம் ஆண்டு நிறுவப்பட்டது போர்டு அறக்கட்டளை இந்நிறுவனத்திற்கு நிதி உதவி செய்தது.  அலிகர் பல்கலைக்கழகத்தின் புகழ்பெற்ற முன்னாள் மாணவரும், புகழ்பெற்ற அறிஞர் ரசீத் அகமது சித்திக்கியின் மகனுமான டாக்டர் எக்சான் ரசீத், பயன்பாட்டு பொருளாதார ஆராய்ச்சி மையத்தின் முதல் நிறுவன இயக்குநர் ஆவார். பேராசிரியர் முனைவர்  சமீனா கலீல் தற்போது நிறுவனத்தின் இயக்குநராக உள்ளார்.

ஆரம்பத்தில் பயன்பாட்டு பொருளாதார ஆராய்ச்சி மையத்தில்  முதுநிலை பயன்பாட்டு அறிவியல் என்ற முதுநிலை பட்டப்  படிப்பு மட்டுமே இருந்தது.  ஆனால் இப்போது முதுநிலை பயன்பாட்டு அறிவியல், ஆய்வியல் நிறைஞர், முனைவர் ஆகிய  படிப்புகளையும் இந்நிறுவனம்  வழங்குகிறது. பாக்கித்தானின் மிகப்பெரிய பொருளாதார ஆராய்ச்சி நூலகம் பயன்பாட்டு பொருளாதார ஆராய்ச்சி மையத்தில் உள்ளது.  பன்னாட்டு நாணய நிதியம், உலக வங்கி, ஆசிய மேம்பாட்டு வங்கி மற்றும் பாக்கித்தான் மாநில வங்கி ஆகிய நிறுவனங்களின்  முழு வெளியீடுகளும் இந்நூலகத்தில் இடம்பெற்றுள்ளன.

இவற்றையும் காண்க 
பொருளியல்
பொருளியல் சிந்தனையின் வரலாறு

மேற்கோள்கள்

புற இணைப்புகள்
 AERC Official Website

பாக்கித்தான்
பாக்கித்தானிய அமைப்புகள்
கோஸ்டு இரைடர்

கோஸ்டு இரைடர் (Ghost Rider) என்பது 2007 ஆம் ஆண்டு இயக்குநர் மார்கு இசுடீவன் ஜான்சன் என்பவர் திரைக்கதை மற்றும் இயக்கத்தில் வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் மார்வெல் வரைகதையில் தோன்றிய கதாபாத்திரத்தை மையமாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை உடன் இணைந்து கிரிஸ்டல் இசுகை பிக்சர்சு மற்றும்  ரிலேட்டிவிட்டி மீடியா ஆகியவை தயாரிக்க, சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.

இந்த திரைப்படத்தில் நடிகர் நிக்கோலஸ் கேஜ் என்பவர் ஜானி பிளேசு / கோஸ்டு இரைடர் என்ற கதாபாத்திரத்தில் நடிக்க, இவருடன் சேர்ந்து ஈவா மெண்டிசு, வெசு பென்ட்லி, சாம் எலியட், டோனல் லாக், பீட்டர் ஃபோண்டா போன்ற பலர் நடித்துள்ளார்கள்.

கோஸ்டு இரைடர் படம்  பிப்ரவரி 16, 2007 அன்று அமெரிக்காவில் வெளியாகி விமர்சகர்களிடமிருந்து எதிர்மறையான விமர்சனங்களை பெற்று வசூல் ரீதியாக உலகளவில் $ 228.7 மில்லியன் வசூலித்து வெற்றி பெற்றது., இப்படத்தின் தொடர்சியாக கோஸ்டு இரைடர் 2 என்ற படம் பிப்ரவரி 17, 2012 இல் வெளியானது.

மேற்கோள்கள்

வெளி இணைப்புகள்
 

2007 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க திகில் திரைப்படங்கள்
அமெரிக்க கற்பனை திரைப்படங்கள்
அமெரிக்க அதிரடித் திரைப்படங்கள்
கொலம்பியா பிக்சர்ஸ் திரைப்படங்கள்
அரண்மனை 3

அரண்மனை 3 ( Aranmanai 3) என்பது சுந்தர் சி. இயக்கத்தில் 2021இல் வெளியான இந்திய தமிழ் மொழி நகைச்சுவை திகில் திரைப்படமாகும். இந்த படத்தில் சுந்தர் சி., ஆர்யா, ராசி கன்னா, ஆண்ட்ரியா ஜெரெமையா, சாக்‌ஷி அகர்வால், விவேக் (அவரது மரணத்திற்குப் பின்  வெளியாகும் படம்), மைனா நந்தினி, யோகி பாபு, நளினி, மனோபாலா, சம்பத் ராஜ், ஓவி பண்டர்கர், வின்சென்ட் அசோகன் மற்றும் பலரும் நடிக்கின்றனர். படத்தில் பெரிய நட்சத்திர பட்டாளம் நடித்துள்ளது. இது அரண்மனை திரைப்படத் தொடரின் மூன்றாவது பாகமாகும். அவினி சினிமேக்ஸ் பதாகையின் கீழ் குஷ்பூ இப்படத்தை தயாரித்துள்ளார். யூ. கே. செந்தில் குமார் ஒளிப்பதிவையும், சி. சத்யா இசையமைப்பையும், பென்னி ஆலிவர் படத் தொகுப்பையும் மேற்கொண்டனர். படம் 14 அக்டோபர் 2021 அன்று திரையரங்கில் வெளியிடப்பட்டது. இந்த படம் எதிர்மறையான விமர்சனங்களைப் பெற்றது. ஆனால் திரையரங்க வசூலில் வெற்றி பெற்றது.

நடிப்பு

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
சி. சத்யா இசையமைத்த தமிழ்த் திரைப்படங்கள்
2021 தமிழ்த் திரைப்படங்கள்
ஆர்யா நடித்துள்ள திரைப்படங்கள்
விவேக் நடித்த திரைப்படங்கள்
யோகி பாபு நடித்த திரைப்படங்கள்
நளினி நடித்த தமிழ்த் திரைப்படங்கள்
மனோபாலா நடித்த திரைப்படங்கள்
சுந்தர் சி இயக்கிய திரைப்படங்கள்
தாராபுரம் வருவாய் கோட்டம்

தாராபுரம் வருவாய் கோட்டம் அல்லது தாராபுரம் துணை மாவட்டம் இந்தியாவின் தமிழ்நாடு மாநிலத்தில் உள்ள திருப்பூர் மாவட்டத்தில் உள்ள ஒரு வருவாய் கோட்டம் ஆகும். திருப்பூர் மற்றும் உடுமலைப்பேட்டைக்கு பிறகு திருப்பூர் மாவட்டத்தின் மூன்று வருவாய் கோட்டங்களில் இதுவும் ஒன்றாகும். தாராபுரம் கோட்டத்தில் இரண்டு தாலுகா - தாராபுரம், காங்கேயம் மற்றும் ஐந்து  ஊராட்சி ஒன்றியங்கள் - தாராபுரம், காங்கேயம், வெள்ளகோவில், மூலனூர், குண்டடம் ஆகியவை அடங்கும். தாராபுரம் கோட்டம் 2057 கிமீ  பரப்பளவைக் கொண்டுள்ளது, இது திருப்பூர் மாவட்டத்தின் மொத்த பரப்பில் 40% மற்றும் தமிழ்நாட்டின் 1.58% ஆகும். தாராபுரம் கோட்டத்தில் 5,29,654 மக்கள் தொகை உள்ளது.

குறிப்புகள் 

 

திருப்பூர் மாவட்ட வருவாய் கோட்டங்கள்
ஈவா மெண்டிசு

ஈவா மெண்டிசு () (பிறப்பு: மார்ச்சு 5, 1974) என்பவர் அமெரிக்க நடிகை, வடிவழகி மற்றும் வடிவமைப்பாளர் ஆவார். இவர் 1996 ஆம் ஆண்டு முதல் ஹிட்ச் (2005), கோஸ்டு இரைடர் (2007), லாஸ்ட் நைட் (2010), போன்ற பல திரைப்படங்களில் நடித்ததன் மூலம் அறியப்படும் நடிகை ஆனார். இவர் 2011 ஆம் ஆண்டு முதல் கனடிய நடிகர் ரையன் காசுலிங்குடன் உறவில் இருக்கிறார். இவர்களுக்கு இரண்டு மகள்கள் உள்ளனர்..

மேற்கோள்கள்

வெளி இணைப்புகள் 
 

1974 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்க நாடக நடிகைகள்
அமெரிக்க தொலைக்காட்சி நடிகைகள்
நிமல்கா பெர்னாண்டோ

நிமல்கா பெர்னாண்டோ (Nimalka Fernando) இலங்கையைச் சேர்ந்த ஒரு வழக்கறிஞர் மற்றும் பெண்கள் உரிமை ஆர்வலர் ஆவார். அரசு சாரா தொண்டு நிறுவனங்கள் மற்றும் தொழிற்சங்கங்கள் மாற்று வளர்ச்சி முன்னுதாரணங்களுக்கான நடவடிக்கை மேற்கொள்ளும் மக்கள் இயக்கங்களுடன்  கூட்டணி சேர்ந்து செயல்படும் இலங்கையின் சனநாயக மக்கள் இயக்கத்தில் உறுப்பினராக இருந்தார். அனைத்து வகையான பாகுபாடு மற்றும் இனவெறிக்கு எதிரான பன்னாட்டு இயக்கத்திற்கும் இலங்கையில் அமைதிக்கான பெண்கள் மன்றத்திற்கும் தலைவராக இருந்தார். புதிய மாற்றங்களுக்கான ஆசிய பிராந்திய பரிவர்த்தனையின் நிறுவன உறுப்பினராகவும் 1994 - 1997 ஆம் ஆண்டுகால நிர்வாகக் குழுவில் உறுப்பினராகவும் இருந்தார்.

2018 ஆம் ஆண்டின் மார்ச்சு மாதத்தில் நிமல்கா  பெர்னாண்டோவை இலங்கை சனாதிபதி மைத்திரிபால சிறிசேனா  காணாமல் போனோர் அலுவலகத்தின் ஆணையாளர்களில் ஒருவராக நியமித்தார். இவரது நியமனத்தை உலகளாவிய இலங்கை மன்றம் எழுத்து மூலாமாக கோரிக்கை வைத்து எதிர்த்தது.

மேற்கோள்கள் 

Arena bio of Nimalka Fernando

புற இணைப்புகள் 
BBC interview with Nimalka Fernando
IPS interview with Nimalka Fernando

  .

வாழும் நபர்கள்
இலங்கை வழக்கறிஞர்கள்
சிங்களவர்
இலங்கைப் பெண்கள்
இலங்கையின் மனித உரிமைச் செயற்பாட்டாளர்கள்
கசட தபற

கசட தபற (Kasada Thapara) என்பது 2021இல் வெளியான தமிழ் மொழியில் வெளியான திரைப்படமாகும். இதை வெங்கட் பிரபுவின்  பிளாக் டிக்கெட் கம்பெனியும் ஆர் ரவீந்திரனின் திரிசூலம் ஆர்ட்ஸ் நிறுவனமும் கூட்டாகத் தயாரித்திருந்தன. படத்தை சிம்புதேவன் இயக்கியிருந்தார். இந்த திரைப்படம் 27 ஆகஸ்ட் 2021 அன்று சோனி Livல் ஒளிபரப்பப்பட்டது. இந்த படத்தின் ஒரு பகுதியாக இருக்கும் 6 தொகுப்புகளைப் போலவே படத்தின் பெயரும் 6 எழுத்துக்களைக் கொண்டுள்ளது.

நடிப்பு 

 சந்தீப் கிசன் 
 ஹரீஷ் கல்யாண் 
 சாந்தனு பாக்யராஜ்
 பிரேம்ஜி அமரன் 
 பிரியா பவானி சங்கர் 
 ரெஜினா கசாண்ட்ரா 
 வெங்கட் பிரபு 
 சிஜா ரோஸ் 
 விஜயலட்சுமி 
 பிரிதிவி ராஜன்
 சாந்தினி தமிழரசன் 
 வித்யா பிரதீப் 
 சுப்பு பஞ்சு அருணாச்சலம் 
 அரவிந்து ஆகாசு 
 சென்றாயன்
 சம்பத் 
 உமா பத்மநாபன்
 யூகி சேது 
 ரமா 
 ரீதிகா சீனிவாசன் 
ஸ்ரீ குமார்

தயாரிப்பு 
"கசட தபற" என்ற பெயரில் சிம்பு தேவன் இயக்குவதாக நடிகர் சூர்யா தனது அதிகாரப்பூர்வ டுவிட்டர் மூலம் அதிகாரப்பூர்வமாக வெளிப்படுத்தினார். இந்தப் படத்தை வெங்கட் பிரபுவின் பிளாக் டிக்கெட் நிறுவனமும், ஆர்.ரவீந்திரனின் டிரைடென்ட் ஆர்ட்ஸ் நிறுவனமும் இணைந்து தயாரிக்கவுள்ளதாகவும் தெரியப்படுத்தப்பட்டது. சிம்பு தேவன் திரைப்படம் ஒரு தொகுப்பு அல்ல என்று கூறினார். ஆனால் ஆறு இயக்குனர்கள், ஆறு படத் தொகுப்பாளர்கள், ஆறு இசை இயக்குனர்கள் கொண்ட தொழில்நுட்ப குழுவுடன் ஆறு பகுதிகளை உள்ளடக்கிய ஒரு கதையை கொண்ட படமாக இருந்தது.

இசை 
இந்த படத்திற்கு யுவன் சங்கர் ராஜா, சாம் சி. எஸ், ஜிப்ரான், சந்தோஷ் நாராயணன், ஷான் ரோல்டன், பிரேம்ஜி அமரன் ஆகியோர் இசையமைத்துள்ளனர்.

வெளியீடு 
இந்த படம் ஆகஸ்ட் 27, 2021 அன்று சோனி Liv -இல் வெளியிடப்பட்டது.

சான்றுகள் 

இந்தியத் தமிழ்த் திரைப்படங்கள்
சந்தோஷ் நாராயணன் இசையமைத்த திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
2021 தமிழ்த் திரைப்படங்கள்
சேசிங் (2021 திரைப்படம்)

சேசிங் (Chasing) என்பது 2021ஆம் ஆண்டு தமிழ் மொழியில் வெளியான அதிரடி குற்றப் பின்னணிப் படமாகும். வீரகுமார் என்ற அறிமுக இயக்குநர் இதை இயக்கியிருந்தார். இந்த படத்தில் வரலட்சுமி சரத்குமார் முக்கிய கதாபாத்திரத்தில் நடித்துள்ளார். படம் 16 ஏப்ரல் 2021 அன்று திரையரங்குகளில் வெளியிடப்பட்டது. இது எதிர்மறை விமர்சனங்களைப் பெற்றது.

கதை 
ஆதிரா (வரலட்சுமி சரத்குமார்) பல்வேறு இடங்களில் குண்டர்கள் மற்றும் போதைப்பொருள் விற்பனையாளர்களைத் துரத்துவதைக் காணலாம். சில நிமிடங்களில் அதிராவால் மீட்கப்பட்ட ஒரு பெண்ணின் கடத்தலுடன் படம் தொடங்குகிறது, அதைத் தொடர்ந்து ஒரு விசாரணை.

நடிப்பு 
 ஆதிராவாக வரலட்சுமி சரத்குமார்
 மதியழகனாக முனியாண்டி
 படிக்குத்தானாக சூப்பர் சுப்பராயன்
 ராக்கியாக பாலா சரவணன்
 காவலராக இமான் அண்ணாச்சி 
 சோனாவாக சோனா ஹைடன் 
 காவல் ஆணையாளாராக சங்கர் குரு ராஜா
 ஜெரால்டாக ஜெரால்டு

தயாரிப்பு 
படத்தின் முதன்மை புகைப்படம் எடுக்கும் பணி ஏப்ரல் 2019இல் மலேசியாவின் மலாக்காவில்   தொடங்கியது. 2019ஆம் ஆண்டு தமிழ் புத்தாண்டை முன்னிட்டு இந்த படத்தின் முதல் சுவரொட்டி வெளியிடப்பட்டது. படத்திற்காக, வரலட்சுமியைக் கொண்டு ஏழு தனித்தனி அதிரடி காட்சிகளை படமாக்கினர்.

படத்தின் திரையரங்க முன்னோட்டம் இயக்குநர் பாரதிராஜாவால் நவம்பர் 2020இல் வெளியிடப்பட்டது.

விமர்சனம் 
படம் 16 ஏப்ரல் 2021 அன்று திரையரங்குகளில் வெளியிடப்பட்டது. சினிமா எக்ஸ்பிரஸின் ஒரு விமர்சகர் சேசிங் "துரதிர்ஷ்டம் இல்லாத ஒரு மோசமான, சத்தமான காவல் படம்" என்றும் "எல்லா இடங்களிலும் எழுதும் போது, படம் எல்லா வழிகளிலும் தோல்வியடைகிறது" என்றும் எழுதினார். டைம்ஸ் ஆஃப் இந்தியாவைச் சேர்ந்த ஒரு விமர்சகர், "சிலிர்ப்புகள், போதுமான கதாபாத்திர விவரங்கள் மற்றும் ஈர்க்கும் விவரிப்பு இல்லாத படம், ஒரு மறக்கக்கூடிய உறக்க விழா" என்று குறிப்பிட்டார்.

மேற்கோள்கள்

வெளி இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
கனகரத்தினம் தவலிங்கம்

கனகரத்தினம் தவலிங்கம் (Kanagaratnam Thavalingam) இலங்கை நாட்டைச் சேர்ந்த புவியியலாளர் மற்றும் இலங்கையின் முன்னாள் பொது நில அளவை அலுவலர் ஆவார்.

இலங்கைத் தமிழரான தவலிங்கம் இலங்கையின் வடமாகாணத்தைச் சேர்ந்த கைதடி பகுதியைச் சேர்ந்தவர் ஆவார்.  யாழ்ப்பாணம் இந்துக் கல்லூரியில் படித்தார். கனகரத்தினம் தவலிங்கம் இலங்கை நில அளவர் நிறுவனத்தின் நிறுவனர் மன்றத்தில் உறுப்பினராகவும் இருந்தார்.

தவலிங்கம் மூத்த துணை பொது நில அளவராகவும், கூடுதல் பொது நில அளவை அலுவலராகவும் பணி புரிந்தார். 2013 ஆம் ஆண்டில் 45 ஆவது பொது நில அளவை அலுவலர் பதவிக்கு உயர்ந்தார்.

மேற்கோள்கள் 

வாழும் நபர்கள்
இலங்கைத் தமிழர்
இலங்கைப் புவியியலாளர்கள்
சேரன்தீவு நீலமாணிக்கம்

சேரன்தீவு நீலமாணிக்கம் (Serendipity Sapphire) என்பது பூமியில் கண்டுபிடிக்கப்பட்ட மிகப்பெரிய நட்சத்திர மாணிக்க கொத்தணி ஆகும். இது அண்ணளவாக 510 கி.கி (2,600,000 கரட்) அளவுள்ளது. இக்கொத்தணி ஆனது இரத்தினபுரி மாவட்டத்தில் ககவத்த என்ற இடத்தில் 2021 சூலை 21 இல் கண்டுபிடிக்கப்பட்டது. இதன் மதிப்பானது அண்ணளவாக 100 மில்லியன் அமெரிக்க டொலர் ஆகும். பின்னர்இ இது தேசிய இரத்தினம் மற்றும் நகை ஆணையத்தால் $10,000 என மதிப்பிடப்பட்டதுஇ மேலும் இந்த இரத்தினம் பழங்கால மதிப்பை மட்டுமே கொண்டுள்ளது என்று கூறினார். இக்கொத்தணி 100 செ.மீ நீளமும், 72 செ.மீ அகலமும், 50 செ.மீ உயரமும் உடையது.

இவற்றையும் பார்க்க 
ஆதாமின் விண்மீன்

மேற்கோள்கள் 

தனிப்பட்ட இரத்தினக்கற்கள்
இலங்கையின் புவியியல்
ஊகிடோலா

ஊகிடோலா விரிகுடா மற்றும் ஊகிடோலா தீவு  (Hukitola Bay and Hukitola Island) இரண்டும் இந்தியாவின் ஒடிசா மாநிலத்தில்  மகாநதி டெல்டாவின் வடக்கே அமைந்துள்ளன. வண்டல் மண் படிவுகளிலிருந்து ஊகிடோலா தீவு  உருவானது.  தீவில் ஒரு கட்டிடம் உள்ளது.  பிரித்தானிய குடியேற்றக்காரர்களால் சுமார் 1867 ஆம் ஆண்டில் அரிசியை சேமித்து வகைக்கும் களஞ்சியமாக  இக்கட்டிடம் கட்டப்பட்டது. கட்டிடம் 7,000 சதுர அடிக்கும் அதிகமான மொத்த தரைப் பரப்பளவைக் கொண்டுள்ளது. மழைநீர் சேகரிப்பு அமைப்புகளுடன் பிரித்தானிய  கட்டிடக்கலையின் திறமைக்கான ஒரு சான்றாக இக்கட்டிடம் திகழ்கிறது.

2013 ஆம் ஆண்டின் பிற்பகுதியில், ஒடிசா மாநில தொல்லியல் துறையால் இக்கட்டிடம் புதுப்பிக்கப்பட்டது. ஒரு சுற்றுச்சூழல் சுற்றுலா தலமாக மாற்றும் நோக்கமே இப்புதுப்பித்தலுக்கான காரணமாகும்.

பார்வையிடுவது எப்படி:

முதலில்  ஒடிசாவின் தலைநகரான புவனேசுவரை அடைய வேண்டும். புவனேசுவரில் இருந்து, இயம்புவிற்கு நேரடியாக பேருந்து வசதியைப் பெறலாம். ஆனால் பேருந்துகளின் எண்ணிக்கை மிகக் குறைவாகும். து வாடகை வண்டியையும் வாடகைக்கு எடுக்கும் வசதியும் உள்ளது. இயம்பு புவனேசுவரில் இருந்து 121 கிமீ தொலைவில் உள்ளது. இயம்புவை அடைந்ததும் ஒரு படகை வாடகைக்கு எடுக்க வேண்டும். சதுப்புநிலக் காடுகள் வழியாக படகில் மிதந்து, பின்னர் கடலுக்குச் சென்று நாம் ஊகிடோலாவை அடையலாம்.

காட்சியகம்

மேற்கோள்கள் 

கேந்திராபடா மாவட்டம்
ஒடிசா
ஒடிசாவின் புவியியல்
இந்தியத் தீவுகள்
தாமசு பிளண்டெல்

தாமசு ஆக்லந்து பிளண்டெல் (Thomas Ackland Blundell பிறப்பு 1 செப்டம்பர் 1990) ஒரு நியூசிலாந்து துடுப்பாட்ட வீரர் . இவர் சனவரி 2017 இல் நியூசிலாந்து துடுப்பாட்டஅணிக்காக சர்வதேச அளவில் அறிமுகமானார். இவர் வெலிங்டனுக்காக முதல் தரத் துடுப்பாட்டப் போட்டிகளில் விளையாடுகிறார். ஏப்ரல் 2019 இல், 2019 உலகக் கிண்ணத்திற்கான நியூசிலாந்து அணியில் இடம் பெற்றார்.

உள்நாட்டு போட்டிகள் 
2010 ஆம் ஆண்டு 19 வயதுக்குட்பட்டோருக்கான உலகக் கிண்ணத் தொடரில் ஒரு போட்டியில்  விளையாடினார்.  2013 இல் முதல் தரத் துடுப்பாட்டப் போட்டியில் விளையாடினார்.

சர்வதேச போட்டிகள் 
ஜனவரி 2017 இல் , லூக் ரோஞ்சி காயமடைந்த பிறகு, வங்கதேசத்துக்கு எதிரான மூன்றாவது போட்டிக்கான பன்னாட்டு இருபது20 போட்டியில்  இலக்குக் கவனிப்பாளராக அணியில் இடம்பெற்றார். 8 சனவரி 2017 அன்று இவர் வங்காளதேசத்திற்கு எதிராக பன்னாட்டு இருபது20 போட்டியில் அறிமுகமானார்.

சனவரி 2017 இல், ஆஸ்திரேலியாவுக்கு எதிரான  ஒரு நாள்  அணியில்  இலக்குக் கவனிப்பாளராக சேர்க்கப்பட்டார், ஆனால் போட்டியில் விளையாட வாய்ப்பு கிடைக்கவில்லை. நவம்பர் 2017 இல், மேற்கிந்திய தீவுகளுக்கு எதிரான தொடருக்கான தேர்வுத் துடுப்பாட்ட போட்டியில் விளையாடுவதற்காக அணியில்  சேர்க்கப்பட்டார்.  இவர் 1 டிசம்பர் 2017 அன்று மேற்கிந்தியத் தீவுகள் அணிக்கு எதிராக அறிமுகமானார். இவர் காயமடைந்த பி. ஜே. வாட்லிங்கிற்கு மாற்றாக களம் இறங்கி  இறுதிவரை ஆட்டமிழக்காமல் 107 ஓட்டங்கள் எடுத்தார் இதன் மூலம் அறிமுகப் போட்டியில் அதிக ஓட்டங்கள் எடுத்த நியூசிலாந்து இலக்குக் கவனிப்பாளர் எனும் சாதனை படைத்தார். 2007 ஆம் ஆண்டில் மாட் பிரியருக்குப் பிறகு தேர்வுத் துடுப்பாட்டப் போட்டிகளில் நூறு ஓட்டங்கள் எடுத்த வீரர்ஆனார்.

ஏப்ரல் 2019 இல், இவர் 2019 துடுப்பாட்ட உலகக் கிண்ணத்திற்கான  அணியில் இடம் பெற்றார் . பன்னாட்டுத் துடுப்பாட்ட அவை இவரை போட்டிக்கான ஐந்து ஆச்சரியத் தேர்வுகளில் ஒன்றாக  பெயரிட்டது. இருப்பினும், தொடரின் போது  எந்தப் போட்டியிலும் இவர் விளையாடவில்லை. நியூசிலாந்துத் துடுப்பாட்ட வாரியத்தினால் 2019-20 பருவத்திற்கான புதிய ஒப்பந்தம் வழங்கப்பட்ட இருபது வீரர்களில் இவரும் ஒருவர் ஆவார்.

சான்றுகள்

வெளி இணைப்புகள் 

 Tom Blundell at ESPNcricinfo

நியூசிலாந்துத் துடுப்பாட்ட வீரர்கள்
வாழும் நபர்கள்
1990 பிறப்புகள்
தலைவி (திரைப்படம்)

தலைவி (Thalaivii) என்பது இந்திய நடிகையும், அரசியல்வாதியுமான ஜெ. ஜெயலலிதாவின் வாழ்க்கையை அடிப்படையாகக் கொண்டு 2021இல் வெளியான வாழ்க்கை வரலாறு திரைப்படம் ஆகும். இந்தத் திரைப்படத்தில் ஜெயலலிதாவாக கங்கனா ரனாத்தும், ம. கோ. இ ராமச்சந்திரனாக அரவிந்த்சாமியும் நடித்துள்ளனர். தமிழ், தெலுங்கு, இந்தியில் ஒரே நேரத்தில் படமாக்கப்பட்டது. மதன் கார்க்கி (தமிழ்), கே. வி. விஜயேந்திர பிரசாத் (தெலுங்கு), ரஜத் அரோரா (ஹிந்தி) ஆகியோரால் எழுதப்பட்ட இதை ஏ. எல். விஜய் இயக்கியுள்ளார். விப்ரி மோஷன் பிக்சர்ஸ், கர்மா மீடியா அன்ட் என்டர்டெயின்மென்ட்டின் விஷ்ணு வர்தன் இந்தூரி , ஷைலேஷ் ஆர் சிங் ஆகியோரால் தயாரிக்கப்பட்டது. இந்தப் படத்தில் மூன்று மொழிகளுக்கும் இசை, பின்னணி இசை, ஒலிப்பதிவு ஆகியவற்றை ஜி. வி. பிரகாஷ் குமார் மேற்கொண்டார்.

நடிகர்கள்                           
நாசர் (மு.கருணாநிதி)                    *பாக்யஸ்ரீ,  (சந்தியா)                             *ராஜ் அர்ஜுன்,(ஆர்.எம்.வீரப்பன்-ஹிந்தி பதிப்பில்)                       *மது (ஜானகி ராமச்சந்திரன்),                 
ஜிஷ்ஷு செங்குப்தா(சோபன் பாபு), *தம்பி ராமையா,(மாதவன் நாயர்)    
பூர்ணா (வி.கே.சசிகலா)       
சமுத்திரக்கனி (ஆர்.எம்.வீரப்பன்-தமிழ் பதிப்பில்)

வெளியீடு 
24 பிப்ரவரி 2019 அன்று ஜெயலலிதாவின் பிறந்தநாளில் படம் அதிகாரப்பூர்வமாக வெளியிடப்பட்டது. முதலில் தமிழில் 'தலைவி' என்றும், இந்தி மற்றும் தெலுங்கு மொழிகளில் "ஜெயா" என்றும் பெயரிடப்பட்டது. ஆனால் தயாரிப்பாளர்கள் பின்னர் மூன்று மொழிகளிலும் 'தலைவி' என்ற தலைப்பில் வெளியிட திட்டமிட்டனர். ஆரம்பக்கட்ட படப்பிடிப்பு நவம்பர் 2019 10 அன்று தொடங்கி திசம்பர் 2020 இல் நிறைவடைந்தது. கோவிட்-19 பெருந்தொற்று அதிகரிப்பு காரணமாக மகாராட்டிராவில் பொது முடக்கம் காரணமாக படத்தின் வெளியீடு ஒத்திவைக்கப்பட்டது. இது பின்னர் தலைவி என்ற தலைப்புடன் 10 செப்டம்பர் 2021 அன்று வெளியிட திட்டமிடப்பட்டது.

₹100 கோடி ரூபாய் செலவில் தயாரிக்கப்பட்ட இப்படம் முதல் வாரத்தில்  ₹4.75 கோடி ரூபாய் வசூல் செய்தது.

வரவேற்பு 
படம் வெளியானதில் கலவையான வரவேற்பைப் பெற்றது.  திரைப்பட விமர்சகர்கள் திரைக்கதையை அரைவேக்காட்டு என்றும், மிகை நாடகம் என்றும் விமர்சனம் செய்தனர். சிலர் கங்கனா , அரவிந்த்சாமியின் வலுவான நடிப்பைப் பாராட்டினர்.

மேற்கோள்கள்

வெளி இணைப்புகள் 
 

ஜெயலலிதா
2021 தெலுங்குத் திரைப்படங்கள்
2021 இந்தித் திரைப்படங்கள்
இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
தம்பி ராமையா நடித்த திரைப்படங்கள்
இந்தியத் தெலுங்குத் திரைப்படங்கள்
இந்திய இந்தித் திரைப்படங்கள்
நடுவன்

நடுவன் ( Naduvan ) என்பது 2021ஆம் ஆண்டு தமிழ் மொழியில் வெளியான அதிரடித் திரைப்படமாகும். இதை ஷரன் குமார் தனது அறிமுக இயக்கத்தில் எழுதி இயக்கியிருந்தார். இந்தப் படத்தில் பரத், அபர்ணா வினோத் ஆகிய இருவரும் முக்கிய வேடத்தில் நடித்துள்ளனர். கோகுல் ஆனந்த், பாலா ஆகியோர் துணை வேடங்களில் நடித்திருந்தனர். இது 24 செப்டம்பர் 2021 அன்று வெளியிடப்பட்டது.

நடிகர்கள் 

 கார்த்திக்காக பரத்
 மதுவாக அபர்ணா வினோத்
 சிவனாக கோகுல் ஆனந்த்
 குருவாக அருவி பாலா
 தாசரதி நரசிம்மன்

தயாரிப்பு 
நடிகராக இருந்து இயக்குனராக மாறிய ஷரன் குமார் இந்த படத்தை தான் இயக்கப்போவதாக அறிவித்தார். மேலும் அவர் தனது நடிப்பு பணிகளால் கவனம் செலுத்த வேண்டியிருந்ததால் இதன் கதையை முடிக்க கிட்டத்தட்ட ஒன்றரை வருடங்கள் செலவிட்டதாகவும் தெரிவித்தார். இத்திரைப்படம் ஒரு அதிரடிப் படமாக உருவாக்கப்பட்டது. இதில் முன்னணி நடிகர் பரத் இளம் பெண்ணின் இளம் தந்தையாக நடித்துள்ளார். படத்தின் சில பகுதிகள் கொடைக்கானலில் நடந்தன. இப்படத்தின் படப்பிடிப்பு சனவரி 2019 தொடக்கத்தில் முடிவடைந்தது.

வரவேற்பு 
தி டைம்ஸ் ஆஃப் இந்தியா  "இயக்குநர் ஷரன் குமார் இந்த விஷயத்தை நாம் தீவிரமாக எடுத்துக் கொள்ள வேண்டும் என்று விரும்புகிறார், மேலும் நிகழ்வுகளை அத்தியாயங்களாகப் பிரிக்க முயற்சிக்கிறார், மேலும் ஒவ்வொரு முகமூடிக்குப் பின்னும் ஒரு முகமும் ஒவ்வொரு முகத்தின் பின்னும் ஒரு கதையும் இருப்பதைப் பற்றி குரல் கொடுத்து, நம்மை நம்ப வைக்கிறார். படத்தில் இன்னும் நிறைய இருக்கிறது. ஆனால் துரதிர்ஷ்டவசமாக, அத்தகைய வித்தை காட்சிகள் எவ்வளவு ஈடுபாடற்றவை என்பதைக் காட்டிலும் பாசாங்குத்தனத்தை மட்டுமே வெளிப்படுத்துகிறது. இந்த படம் உண்மையில் நம்மை ஈடுபாட்டுடன் வைத்திருக்க முற்றிலும் மாறுபட்ட வகை திரைப்படமாக மாற வேண்டும்" என எழுதியது.

பிலிம் கம்பேனியனின் விஷால் மேனன் , "சண்டையிடும் பெற்றோருக்கு நடுவில் நாங்கள் ஆதரவற்ற குழந்தைகளைப் போல உணர்கிறோம். நிறைய விஷயங்கள் நடக்கின்றன. அந்த குழப்பத்தில், எங்கு பார்க்க வேண்டும் என்று தெரியாமல் நடுவில் வந்துவிடுகிறோம்" என எழுதினார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
பரத் நடித்த திரைப்படங்கள்
ராமே ஆண்டாலும் ராவணே ஆண்டாலும்

ராமே ஆண்டாலும் ராவணே ஆண்டாலும் (Raame Aandalum Raavane Aandalum) என்பது 2021ஆம் ஆண்டு வெளியான தமிழ் மொழி நாடகத் திரைப்படம் ஆகும். இயக்குநர் அரிசில் மூர்த்தி தனது அறிமுக இயக்கத்தில் இயக்கியிருந்த இப்படத்தை சூர்யா, ஜோதிகா ஆகியோரின்  2டி என்டேர்டைன்மென்ட் நிறுவனம் தயாரித்திருந்தது. இந்த படத்தில், ரம்யா பாண்டியன், வாணி போஜன், புதுமுகம் மிதுன் மாணிக்கம் ஆகியோர் நடித்துள்ளனர். படத்துக்கு கிரிஷ் இசையமைத்துள்ளார். எம்.சுகுமார் ஒளிப்பதிவையும், சிவன் சரவணன் படத் தொகுப்பையும் மேற்கொண்டனர்.

இந்தத் திரைப்படம் 24 செப்டம்பர் 2021 அன்று டிஜிட்டல் ஸ்ட்ரீமிங் தளமான அமேசான் பிரைம் வீடியோ வெளியானது.

நடிகர்கள் 

 வீராயியாக ரம்யா பாண்டியன்
 நர்மதாவாக வாணி போஜன்
 குன்னிமுத்துவாக மிதுன் மாணிக்கம்
 மந்தின்னியாக வடிவேல் முருகன்

தயாரிப்பு 
சனவரி 2021 இல், சூர்யாவின் 2 2டி என்டேர்டைன்மென்ட் பதாகையின்கீழ் தயாரிக்கப்படும் பெண்களை மையமாகக் கொண்ட திரைப்படத்தில் நடிகை ரம்யா பாண்டியன் ஒப்பந்தம் செய்யப்பட்டதாகக் கூறப்பட்டது. இந்த திரைப்படத்தை புதுமுக இயக்குநர் அரிசில் மூர்த்தி இயக்குவதாகவும் கூறப்பட்டது. அவர் "கதைக்களம் மனதுக்கு நெருக்கமானது" என்பதை வெளிப்படுத்தினார். மேலும் இது "மனித உணர்ச்சிகளைக் கையாளும் தாக்கமான அரசியல் நையாண்டி" என்றும் கூறினார். 1 பிப்ரவரி 2021இல் படபிடிப்பு தொடங்கியது. மேலும் வாணி போஜன், புதுமுகம் மிதுன் மாணிக்கத்துடன் இணைந்து படத்தில் ஒருவராக இணைந்தார். திருநெல்வேலி, அதன் சுற்றுவட்டார பகுதிகளில் படப்பிடிப்பு நடந்து 50 நாட்களில் முடிவடைந்தது.

படத்தின் ஒலிப்பதிவை பின்னணிப் பாடகர் கிரிஷ் மேற்கொண்டுள்ளார். படத்தின் ஒலிப்பதிவு  யுகபாரதி, விவேக், செந்தில் தாஸ், வீ. மதன்குமார் ஆகியோர் எழுதிய வரிகளுடன் ஐந்து பாடல்களும், இரண்டு கருப்பொருள்கள் பாடல்களும், ஒரு கருவி இசை என எட்டு பாடல்களைக் கொண்டுள்ளது. சோனி மியூசிக் இந்தியா படத்தின் உரிமையைப் பெற்றது. ஒலிச்சுவடு 10 செப்டம்பர் 2021 அன்று இணையதளத்தில் வெளியிடப்பட்டது

வெளியீடு 
ஆகஸ்ட் 2021 இல், சூர்யா தனது  2டி என்டேர்டைன்மென்ட் தயாரிக்கும் படங்கள் ராமே ஆண்டாலும் ராவணே ஆண்டாலும் உட்பட, நேரடியாக ஸ்ட்ரீமிங் சேவையில் திரையிடப்படும் என்ற நிபந்தனையுடன்  அமேசான் பிரைம் வீடியோவுடன் நான்கு பட ஒப்பந்தத்தில் கையெழுத்திட்டார். அதில் இது முதல் படமாக இருந்தது. இந்த படம் 24 செப்டம்பர் 2021 அன்று வெளியிடப்பட்டது

மேற்கோள்கள்

வெளி இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
லிப்ட் (2021 திரைப்படம்)

லிஃப்ட் (Lift) என்பது 2021ஆம் ஆண்டு தமிழில் வெளிவந்த பரபரப்பூட்டும் திரைப்படமாகும். இது வினீத் வரபிரசாத்தின் அறிமுக இயக்கத்தில் உருவானது. இந்த படத்தில் கவின், அமிர்தா ஐயர் ஆகியோர் நடித்துள்ளனர். இது 1 அக்டோபர் 2021 அன்று ஹாட் ஸ்டார் வழியாக நேரடியாக வெளியிடப்பட்டது. இந்த படம் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. மேலும், முக்கிய நடிகர்களின் நடிப்பை பாராட்டினார்கள்.

நடிகர்கள் 
 குருபிரசாத் என்கிற "குரு"வாக கவின் 
 ஹரிணியாக அமிர்தா ஐயர் 
 கிரண் கோண்டா சுந்தர் 
 தாராவாக காயத்ரி ரெட்டி 
 பாலாஜி வேணுகோபால்

தயாரிப்பு 
இப்படத்தை அறிமுக இயக்குநர் வினீத் வரபிரசாத் தான் இயக்கவிருப்பதாக அறிவித்தார். கவின் முக்கிய வேடத்தில் நடிக்கவிருப்பதாகவும் அறிவித்தார். மேலும் கவின் பிக் பாஸ் தமிழ் 3 மூன்றாவது பருவத்திலிருந்து வெளியேற்றப்பட்ட உடனேயே படப்பிடிப்பு தொடங்கப்பட்டது. கோவிட்-19 பெருந்தொற்று தொடங்குவதற்கு 20 நாட்களுக்குள் படத்தின் முதன்மை புகைப்படம் எடுக்கப்பட்டது. மேலும், படத்தின் படப்பிடிப்பு முடிவடைந்த சிறிது காலத்திலேயே தயாரிப்புக்கு பிந்தைய பணிகள் தொடர்ந்தன.

ஒலிப்பதிவு 
படத்தில் இரண்டு பாடல்கள் உள்ளன. "இன்னா மைலு" என்ற தலைப்பில் முதல் பாடல் 22 ஏப்ரல் 2021 அன்று வெளியிடப்பட்டது, இது யூடியூப்பில் 30 மில்லியன் பார்வைகளைப் பெற்று உடனடி வெற்றி பெற்றது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
அமிர்தா ஐயர்

அமிர்தா ஐயர் (Amritha Aiyer) ஓர் இந்திய நடிகை ஆவார். இவர் முக்கியமாக தமிழ் படங்களில் தோன்றுகிறார். இவர் ரெட் , 30 ரோஜுல்லோ பிரேமிஞ்சதம் எலா போன்ற சில தெலுங்கு படங்களிலும் தோன்றினார்.

ஆரம்ப கால வாழ்க்கை 
அமிர்தா கர்நாடகாவின் பெங்களூருவில் பிறந்தார். பெங்களூர் செயின்ட் ஜோசப் வணிகவியல் கல்லூரியில் இளங்கலை வணிகப் பட்டம் பெற்றார். பின்னர் வடிவழகியாக மாறினார்.

தொழில் 
லிங்கா, தெனாலிராமன், போக்கிரி ராஜா, தெறி போன்ற படங்களில் அமிர்தா சில அங்கீகரிக்கப்படாத பாத்திரங்களில் தோன்றியுள்ளார்.

அமிர்தா படைவீரன் (2018) படத்தின் மூலம் முன்னணி நடிகையாக அறிமுகமானார். அதில் இவர் மலர் என்ற வேடத்தில் நடித்தார். தி இந்து திரைப்படத்தின் விமர்சனத்தில் "அமிர்தா தனது பாத்திரத்தில் பொருத்தமாக பொருந்துகிறார்" என்று கூறியது. பின்னர் இவர் காளி (2018) படத்தில் விஜய் ஆண்டனிக்கு இணையாக கதாநாயகிகளில் ஒருவராக நடித்தார். அட்லீயின் பிகில் (2019) திரைப்படத்தில் தமிழ்நாடு கால்பந்து அணியின் தலைவியாக தென்றல் கதாபாத்திரத்தில் நடித்தார். கிராமாயணம் என்ற கன்னடப் படத்தில் வினய் இராஜ்குமாருடன் அறிமுகமாக உள்ளார்.

அம்ரிதா, கிஷோர் திருமலா இயக்கிய ரெட் (2021) படத்தின் மூலம் தெலுங்கில் அறிமுகமானார். 2021ஆம் ஆண்டில், ஜி. வி. பிரகாஷ் குமார் ஆனந்தராஜ் ஆகியோருடன் இவரது முதல் வெளியீடான வணக்கம்டா மாப்ள  படத்தில் நடித்திருந்தார். இவரது இரண்டாவது வெளியீடான லிப்ட் (2021), கவினுக்கு இணையாக  நடித்தார். திரைப்படம் திரையரங்குகளிலும், நேரடியாக ஹாட் ஸ்டார் வழியாகவும் வெளியிடப்பட்டது. இத்திரைப்படம் விமர்சகர்களிடமிருந்து கலவையான விமர்சனங்களையும், அதிக நேர்மறையான விமர்சனங்களையும் பெற்றது.

சான்றுகள்

வெளி இணைப்புகள் 
 
 

1994 பிறப்புகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தமிழ்நாட்டு நடிகைகள்
வாழும் நபர்கள்
காயத்ரி ரெட்டி (நடிகை)

காயத்ரி ரெட்டி (Gayathri Reddy) ஓர் இந்திய வடிவழகியும், நடிகையும் ஆவார். பெமினா மிஸ் இந்தியா 2016 அழகுப் போட்டியில் இவர் இறுதிப் போட்டியாளராக இருந்தார். 2019ஆம் ஆண்டு பிகில் படத்தின் மூலம் அறிமுகமானார்.

தொழில் 
தனது 20 வயதில், காயத்ரி பெமினா மிஸ் இந்தியா 2016இல் இறுதிப் போட்டி வரை சென்றார். மேலும், இரண்டு துணைப் போட்டி விருதுகளை வென்றார். வருண் தவானின் சிறப்பு நுழைவு மூலம் இவர் தேர்ந்தெடுக்கப்பட்டார். இது இந்தியப் பெண்களின் தனித்துவத்தைக் கொண்டாடும் நோக்கம் கொண்டது. காயத்ரி பிகில் (2019) திரைப்படத்தில் அறிமுகமானார். அதில் இவர் பெண் கால்பந்து வீரர்களில் ஒருவரான மாரியாக நடித்தார். இவர் இதற்கு முன் கால்பந்து விளையாடியதில்லை. மேலும் தனது கால்பந்து திறன்களை மேம்படுத்துவதற்காக நாற்பத்தைந்து நாள் பயிற்சியில் பங்கேற்றார். படத்தில் தனது கதாபாத்திரம் குறித்து  கூறுகையில், "விஜயுடன் பணிபுரிவது ஆரம்பத்தில் மிகவும் கடினமாக இருந்தது. ஏனென்றால் நான் அவரை கோபத்துடன் பார்க்க வேண்டிய காட்சிகள் இருந்தன" என்றார். இவர் தமிழ் மொழித் திரைப்படமான லிப்ட் (2021) திரைப்படத்தில் ஒரு பாத்திரத்தில் நடித்தார்.

மேற்கோள்கள்

வெளி இணைப்புகள் 

 University of Illinois bio page
 Gayatri Reddy Curriculum Vitae
 Reviews of With Respect to Sex: Negotiating Hijra Identity in South India in the American Journal of Sociology, Journal of the Royal Anthropological Institute, Journal of the History of Sexuality, Feminist Studies, American Ethnologist

தமிழ்த் திரைப்பட நடிகைகள்
வாழும் நபர்கள்
சென்னை நடிகைகள்
சென்னை வடிவழகிகள்
பார்டர்

பார்டர் (Borrder) என்பது 2021 ஆண்டைய தமிழ் மொழி உளவுப்புனைவு படமாகும். இது அறிவழகன் வெங்கடாசலம் இயக்கத்தில் விஜய ராகவேந்திராவின் ஆல் இன் பிக்சர்ஸ் தயாரிப்பில் தயாரிக்கப்பட்டுள்ளது. அருண் விஜய், ரெஜினா கசாண்ட்ரா, ஸ்டெஃபி படேல் ஆகியோர் நடித்த இப்படம் தேசபக்தியைச் சுற்றி வருகிறது. இராணுவப் பின்னணியில் எடுக்கப்பட்ட இந்தப் படம் மேஜர் குல்தீப் சிங் சந்த்புரி லோங்கேவாலா சண்டையில் காடிய வீரதீரச் செயல்களை மையமாகக் கொண்டு தயாரிக்கப்பட்ட படம் ஆகும். இது சென்னை, தில்லி, ஆக்ரா போன்ற இடங்களில் படமாக்கப்பட்டது.  2021 நவம்பர் 19 அன்று திரையரங்குகளில் வெளியிட திட்டமிடப்பட்டது.

நடிகர்கள் 

 அரவிந்த் சந்திரசேகராக அருண் விஜய் 
 அபர்ணாவாக ரெஜினா கசாண்ட்ரா
 அரவிந்தின் மனைவியாக ஸ்டெஃபி படேல்
 பகவதி பெருமாள்

தயாரிப்பு 
இப்படத்தில் அருண் விஜய், அறிமுக நாயகி ஸ்டெஃபி படேல் ஆகியோர் நடித்துள்ளனர். இது முதலில் 'ஜிந்தாபாத்' என்று பெயரிடப்பட்டது. ஆனால் பின்னர் தலைப்பு 'பார்டர்' என மாற்றப்பட்டது. நடிகர் அருண் விஜய், இயக்குநர் அறிவழகன் வெங்கடாசலம் ஆகியோர் 2017ஆம் ஆண்டு வெளியான குற்றம் 23 படத்திற்குப் பிறகு மீண்டும் பணியாற்றுகின்றனர். இறுதிக் கட்ட படபிடிப்பு திசம்பர் 2020இல் தொடங்கியது.

வெளியீடு 
படம் 19 நவம்பர் 2021 அன்று திரையரங்கில் வெளியிட திட்டமிடப்பட்டுள்ளது.

இசை 
சாம் சி. எஸ். இசையமைத்துள்ள இப்படத்தின் பாடல் வரிகளை விவேகா எழுதியுள்ளார். திங்க் மியூசிக் மூலம் ஒலிச்சுவடு வெளியிடப்பட்டது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
அருண் விஜய் நடித்த திரைப்படங்கள்
எனிமி (2021 திரைப்படம்)

எனிமி (Enemy) என்பது ஆனந்த் ஷங்கர் எழுதி இயக்கி வெளிவந்த இந்திய அதிரடித் திரைப்படமாகும். மினி ஸ்டுடியோஸ் பதாகையின் கீழ் வினோத் குமார் இதைத் தயாரித்துள்ளார். இந்தத் திரைப்படத்தில் விஷால், ஆர்யா, மிருணாளினி இரவி, மம்தா மோகன்தாஸ், பிரகாஷ் ராஜ் ஆகியோர் முக்கிய கதாபாத்திரத்தில் நடித்திருந்தனர். படம் 4 நவம்பர் 2021 அன்று திரையரங்குகளில் வெளியிடப்பட்டது.

நடிகர்கள் 
 விஷால்
 ஆர்யா
 மிருணாளினி இரவி
 மம்தா மோகன்தாஸ்
 பிரகாஷ் ராஜ்
 தம்பி ராமையா
 கருணாகரன்
 மாளவிகா அவினாஷ்

பாடல்கள்

வெளியீடு 
இந்த படம் முதலில் 14 அக்டோபர் 2021 அன்று திரையரங்குகளில் வெளியிட திட்டமிடப்பட்டது. பின்னர் தீபாவளி பண்டிகையை ஒட்டி நவம்பர் 4 2021 அன்று திரையரங்குகளில் திரையிடப்பட்டது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
தமன் இசையமைத்த தமிழ்த் திரைப்படங்கள்
விஷால் நடித்த திரைப்படங்கள்
ஆர்யா நடித்துள்ள திரைப்படங்கள்
பிரகாஷ் ராஜ் நடித்த திரைப்படங்கள்
தம்பி ராமையா நடித்த திரைப்படங்கள்
அசோகரின் குஜராத் பெரும்பாறைக் கல்வெட்டுக்கள்

அசோகரின் குஜராத் பெரும்பாறைக் கல்வெட்டுக்கள், இதன் காலம் கிமு 250 ஆண்டுகள் ஆகும். பேரரசர் அசோகர் தனது ஆட்சிக் காலத்தில் நிறுவிய 3 பெரும் பாறைக் கல்வெட்டுகளில் இரண்டாகும். இப்பெரும் பாறைக் கல்வெட்டுகள் இந்தியாவின் குஜராத் மாநிலத்தின் ஜூனாகத் மாவட்டத்தின் தலைமையிடமான ஜூனாகத் நகரத்தில் ஒன்றும், அதன் அருகே அமைந்த கிர்நார் மலையை நோக்கிச் செல்லும் சாலையில் ஒன்றும் அமைந்துள்ளது. கிர்நார் மற்றும் ஜூனாகத் பாறைக் கல்வெட்டுகளில் அசோகரின் மக்களுக்கான அறவுரைகள் பாளி மொழியில் பிராமி எழுத்தில் செதுக்கப்பட்டுள்ளது. 
அசோகரின் மூன்றாவது பெரும் பாறைக் கல்வெட்டு, பாகிஸ்தானின் வடமேற்கில் அமைந்த கைபர் பக்துன்வா மாகாணத்தில் உள்ள மார்தன் மாவட்டத்தில் சபாஷ் கார்கி எனுமிடத்தில் அமைந்துள்ளது.  இக்கல்வெட்டு கரோஷ்டி எழுத்துமுறையில் எழுதப்ட்டுள்ளது.

குசராத்ததின் கத்தியவாரில் கிடைக்கப்பெற்ற அசோகரது கிர்னார் இரண்டாம் பெரும்பாறைக் கல்வெட்டு வசகங்களின் தமிழ் எழுத்து வடிவம் பின்வறுமாறு;
1. ஸர்வத் விஜிதே(ம்)ஹி தேவாநாம்பிர்யஸ பிர்யதர்ஸினோ ராஞோ
2. ஏவமபி ப்ர சந்தேஸீ யதா சோடா, பாடா ஸதியபுதோ கேதளபுதோ ஆ தம்ப
3. பர்ணி அன்தியோகோ யோன ராஜா யே வாபி அன்தியகஸ் ஸாமிநோ
4. ராஜானோ ஸவத தேவனாம் பியஸ ப்ரிய (பிய) தஸினோ ராஞோ த்வே சிகீச்சா கதா
5. மனுஸ சிகிச்சா ச பஸீ சிகிச்சா ச ஔஸீதானி ச யாநி மனுசோபதானி ச
6. பஸோ ப கானி ச யத் யத் நாஸ்தி ஸர்வத்ர ஹாரா பிதானி ச ரோபா பிதானிச
7. முலானி ச ஃபலானிச யத் யத் நாஸ்தி ஸர்வத் ஹாரா பிதானி ச ரோபாபிதானி 
8. பந்தேஸீ கூபா ச கானாபிதா வ்ருச்சா ச ரோபா பிதா பரிபோக்ய பஸீ மனுஸாநம்

பொருள்

அசோகர், இக்கல்வெட்டிலும் தான் கௌதம புத்தர் எனும் தேவனுக்குப் பிரியமானவன் தேவனாம்பிரியா எனக்குறித்துள்ளார். அசோகர் தமது ஆட்சிக்குட்பட்ட பகுதியில் மட்டுமின்றி அண்டை நாடுகளான சேர சோழ, பாண்டிய, சத்தியபுத்திரர், கிரேக்க மன்னர் இரண்டாம் ஆண்டியோகஸ் மற்றும் மற்றும் அவருடைய அண்டைநாடுகளுக்கும் இரு வகைச் சிகிச்சைகள் அளிக்கப்படவேண்டும் என்பதை வலியுறுத்தியுள்ளதை இக்கல்வெட்டு உணர்த்துகிறது. அதாவது மனிதருக்கும் விலங்கினங்களுக்கும் சிகிச்சை அளிக்கப்பெறுதல் வேண்டும். எங்கெல்லாம் மூலிகைச் செடிகளும் பழம் தரும் மரங்களும் இல்லையோ, அவை கிடைக்கும் இடங்களிலிருந்து தருவித்து இல்லாத இடங்களில் நடப்படவேண்டும் என்றும் பசுக்கள் நீர் அருந்த கிணறு போன்ற நீர் நிலைகள் ஏற்படுத்தவேண்டும் என்றும் அறிவுறுத்துகின்றது. இவ்விதமாகப் பசுக்களும், மனிதர்களும் நல்வாழ்வு வாழவேண்டும் என்று கல்வெட்டு கூறுகிறது.

இதனையும் காண்க
 அசோகர் கல்வெட்டுக்கள் 
 அசோகரின் காந்தாரக் கல்வெட்டுகள்
 அசோகரின் சிறு தூண் கல்வெட்டுகள்
 அசோகரின் தூண்கள்
 பண்டைய இந்தியக் கல்வெட்டுக்கள்

மேற்கோள்கள்

இந்தியக் கல்வெட்டுகள்
அசோகரின் கல்வெட்டுக்கள்
ஜூனாகத் மாவட்டம்
குசராத்தின் தொல்லியற்களங்கள்
பசுபதேசுவரர் குடைவரைக் கோயில்

பசுபதேசுவரர் குடைவரைக் கோயில் அல்லது திருமலைக்கோயில் என்பது தமிழ்நாட்டின், தென்காசி மாவட்டம், சங்கரன் கோவில் - சேர்ந்தமரம் சாலையில், திருமலாபுரம் என்னும் சிற்றூரில் அமைந்த சர்வேசுவரன் மலை என்ற மலையில் அமைந்துள்ள ஒரு குடைவரைக் கோயில் ஆகும். இக்கோயிலின் தலமரமாக பனை மரம் உள்ளது. 

குடவரைக் கோயில் அமைந்துள்ள இம்மலையானது தற்காலத்தில் சர்வேசுவரன் மலை என்று அழைக்கப்படுகிறது. இந்த மலையானது கிழக்கு மேற்காக தொடராக நீண்டு அமைந்துள்ளது. இந்த மலையின் அடியில் குடவரைக் கோயிலும், மலையின் மேலே கிறிம்துவ தேவாலயம் அமைந்துள்ளது.   இம்மலையின் தெற்கு வடக்கு என இரு குடவரை கோயில்கள் உள்ளன. தெற்கு பகுதியில் உள்ள கோயில் சிற்பப் பணிகள் முழுமையடையாமல்,  எந்த தெய்வச் சிலையும் இன்றி வெறுமையாக உள்ளது. அது முருகனுக்காக குடையப்பட்டது எனப்படுகிறது.

அமைப்பு 
வடபகுதியில் உள்ள குடவரைக் கோயில் வழிபாட்டில் உள்ளது. இந்த குகையானது தரையில் இருந்து நான்கு அடி உயரத்தில் குடையப்பட்டுள்ளது. குடைவரை வடக்கு திரைபார்த்தவாறு இருந்தாலும், கருவறை கிழக்கு பார்த்ததாக அமைந்துள்ளது.  இக்கோயிலின் அர்த்த மண்டபத்தில் விநாயகர், பிரம்மன், திருமாள், நடராசர், பூதகணங்கள், துவாரபாலகர்கள் ஆகியோரின் புடைப்புச் சிற்பங்கள் உள்ளன. நடராசரின் புடைப்புச் சிற்பமானது காலை தூக்காமல், சடாமுடி முடிய நிலையில்,  காலடியில் முயலகன் இல்லாத நிலையிலும் உள்ளார். இது தாண்டவமாடுவதற்கு முந்தைய நிலையாகும். இவரை சதுர தாண்டவ நடராசர் என்று அழைக்கின்றனர். கருவறையில் சிவலிங்கமும், எதிரே நந்தியும் காணப்படுகின்றன.

கல்வெட்டு 
பதினோராம் நூற்றாண்டில் சிறீவல்லபதேவன் என்னும் பாண்டியமன்னன் இக்கோயிலுக்கு இந்த மலைப்பகுதியையும், அதனைச் சுற்றியுள்ள குளங்களையும், தானமாக வழங்கிய செய்தியை இங்குள்ள தூணில் பொறிக்கப்பட்டுள்ளது.

படத்தொகுப்பு

குறிப்புகள் 
தமிழகத்துக் குடைவரைகள்
தென்காசி மாவட்டத்திலுள்ள இந்துக் கோயில்கள்
வணக்கம்டா மாப்ள

வணக்கம்டா மாப்ள (VanakkamDa Mappilei) என்பது 2021 ஆண்டு தமிழ் மொழியில் வெளியான காதல் நகைச்சுவைத் திரைப்படமாகும். மு. இராசேசு எழுதி இயக்கியிருந்த இந்த படத்தில் ஜி. வி. பிரகாஷ் குமார், அமிர்தா ஐயர், ஆனந்தராஜ் ஆகியோர் நடித்துள்ளனர். சன் நெக்ட்ஸ்|இது 16 ஏப்ரல் 2021 அன்று சன் நெக்ட்ஸ் வழியாக வெளியிடப்பட்டு, விமர்சகர்களிடமிருந்து மிகவும் எதிர்மறையான விமர்சனங்களைப் பெற்றது.

தயாரிப்பு 
கடவுள் இருக்கான் குமாரு (2016) படத்திற்குப் பிறகு இயக்குநர் மு. இராசேசு, ஜி.வி. பிரகாஷ் குமார் இருவரும் இணைந்த இரண்டாவது கூட்டணியாகும். நெட்டிசனால் உருவாக்கப்பட்ட பிரபலமான டிக்டாக் மீம்ஸை அடிப்படையாகக் கொண்டு இந்தப் படத்திற்கு 'வணக்கம்டா மாப்ள' என்று பெயரிடப்பட்டது. கோவிட்-19 பெருந்தொற்று காரணமாக ஊரடங்கு காலத்தில் வைரலானது. இப்படத்தின் படப்பிடிப்பு பிப்ரவரி 2021 இல் நிறைவடைந்தது.

ஒலிப்பதிவு 
படத்திற்குப் ஜி.வி.பிரகாஷ் குமார் இசையமைத்துள்ளார். "டாடா பை பை" என்ற முதல் பாடலை நடிகர் தனுஷ் பாடியுள்ளார். பாடல் வரிகளை கானா வினோத் எழுதியுள்ளார்.

விடுதலை 
இந்தப் படம் சன் தொலைக்காட்சியில் 14 ஏப்ரல் 2021 அன்று தமிழ்ப் புத்தாண்டு அன்று நேரடியாகத் தொலைக்காட்சியில் ஒளிபரப்பப்படும் என்று முதலில் திட்டமிடப்பட்டது. இருப்பினும், திரைப்பட தயாரிப்பாளர்கள் பின்னர் வெளியீட்டு தேதியை மே 1, 2021, மே தினத்திற்கு தள்ளினர். பின்னர் இந்தத் திட்டமும் கைவிடப்பட்டது. அதற்குப் பதிலாக 16 ஏப்ரல் 2021 அன்று சன் NXT வழியாக படம் நேரடியாக வெளியிடப்பட்டது. இந்தத் திரைப்படம் 12 மே 2021 அன்று ரம்ஜானை முன்னிட்டு தொலைக்காட்சியில் ஒளிபரப்பப்பட்டது.

வரவேற்பு 
படம் வெளியாகி எதிர்மறை விமர்சனத்தை எதிர் கொண்டது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
ஆனந்த் ராஜ் நடித்த திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
மலேசியா டூ அம்னீசியா

மலேசியா டூ அம்னீசியா (Malaysia to Amnesia) என்பது 2021ஆம் ஆண்டு வெளியான இந்திய தமிழ் நகைச்சுவைத் திரைப்படமாகும். இதனை இயக்குநர் ராதா மோகன் எழுதி இயக்கியுள்ளார். இந்த படத்தில் வைபவ், வாணி போஜன் ஆகியோர் முக்கிய கதாபாத்திரங்களில் நடிக்கின்றனர். கருணாகரன், எம். எசு. பாசுகர், ரியா சுமன் ஆகியோர் துணை வேடங்களில் நடிக்கின்றனர். பிரேம்ஜி அமரன் இசையமைத்துள்ளார். பிரவீன் கே. எல் படத் தொகுப்பையும், மகேஷ் முத்துசாமி ஒளிப்பதிவையும் செய்துள்ளனர்.

2020 இந்தியாவில் கொரோனாவைரசுத் தொற்று பரவிய காலத்தில் இந்தப் படம் தயாரிக்கப்பட்டது. இது 28 மே 2021 அன்று ஜீ5 வழியாக வெளியானது. எம். எசு. பாசுகரின் நகைச்சுவை நடிப்பைப் பாராட்டி கலவையான விமர்சனங்களைப் பெற்றது.

கதைச் சுருக்கம் 
தொழிலதிபரான அருண்குமார், பாவனா என்ற மற்றொரு பெண்ணுடன்  திருமணத்திற்கு புறம்பான உறவில் ஈடுபட்டுள்ளார். வணிகம் தொடர்பான கூட்டத்தில் கலந்து கொள்ள மலேசியா செல்கிறேன் என்று கூறி தனது மனிவியிடம் பொய் சொல்லி விட்டு பெங்களூரில் உள்ள தனது காதலி பாவனாவுடன் நேரத்தை செலவிடுகிறார். பாவனாவுடனான அருணின் உறவு பின்னர் அவர் கடினமான சூழ்நிலையில் விழும்போது வெளிப்படுகிறது.

நடிகர்கள் 
 அருண்குமார் கிருஷ்ணமூர்த்தியாக வைபவ்
 சுஜாதாவாக வாணி போஜன்
 பாவனாவாக ரியா சுமன்
 பிரபுவாக கருணாகரன்
 மன்னார்குடி நாராயணன் / டாங் லீயாக எம். எசு. பாசுகர்
 பாட்டியாக சச்சு
 வாட்ச்மேனாக மயில்சாமி
 நிவியாக கோல்கேட் வேதிகா

வரவேற்பு 
பிலிம் கம்பேனியனின் பரத்வாஜ் ரங்கன் "ஒட்டுமொத்த படமும் சதி லீலாவதி படத்தைப் போல முழு நகைச்சுவையாக இல்லாமல் இருக்கிறது" என எழுதினார்.

சான்றுகள்

வெளி இணைப்புகள் 
 

இந்தியத் தமிழ்த் திரைப்படங்கள்
இந்திய நகைச்சுவைத் திரைப்படங்கள்
2021 தமிழ்த் திரைப்படங்கள்
சச்சு நடித்த திரைப்படங்கள்
எம். எசு. பாசுகர் நடித்த திரைப்படங்கள்
வினோதய சித்தம்

வினோதய சித்தம் (Vinodhaya Sitham) என்பது 2021 ஆம் ஆண்டு வெளியான இந்திய தமிழ் மொழி நகைச்சுவை-நாடகத் திரைப்படமாகும். சமுத்திரக்கனி இயக்கிய இப்படத்தை அபிராமி மீடியா ஒர்க்சு தயாரித்தது. இந்த படத்தில் தம்பி ராமையா , சமுத்திரக்கனி ஆகியோர் முக்கிய கதாபாத்திரங்களில் நடித்துள்ளனர். படம் 13 அக்டோபர் 2021 அன்று ஜீ5 வழியாக நேரடியாக வெளியிடப்பட்டது.

நடிகர்கள் 

சமுத்திரக்கனி 
தம்பி ராமையா 
ராம்தாஸ் 
ஜெயப்பிரகாசு 
தீபக் ஹரி 
பிச்சைக்காரன் மூர்த்தி 
நமோநாராயணன் 
ஸ்ரீரஞ்சனி 
சஞ்சிதா செட்டி 
ஷெரின் யுவலகட்சுமி
அரி கிருஷ்ணன்

இசை 
இப்படத்திற்கு சி. சத்யா இசையமைத்துள்ளார். படத்தில் பாடல்கள் எதுவும் இல்லை.

வெளியீடு 
படத்தின் முன்னோட்டம் 25 ஏப்ரல் 2021 அன்று வெளியிடப்பட்டது. படம் அக்டோபர் 13, 2021 அன்று ஜீ5 இல் வெளியிடப்பட்டது.

வரவேற்பு 
பிலிம் கம்பேனியனின் அசுதோஷ் மோகன், "தம்பி ராமையா, சமுத்திரக்கனியின் திறமையான நடிப்பு படத்தை ஒரு இலகுவான நாடகமாக இயங்க வைக்கிறது" என எழுதினார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
சமுத்திரக்கனி இயக்கிய திரைப்படங்கள்
சமுத்திரக்கனி நடித்த திரைப்படங்கள்
தம்பி ராமையா நடித்த திரைப்படங்கள்
நிரஞ்சனி அகத்தியன்

நிரஞ்சனி அகத்தியன் (Niranjani Ahathian பிறப்பு: சூன் 8, 1986) ஓர் இந்தியத் திரைப்பட நடிகையும், ஆடைகலன் வடிவமைப்பாளரும், அழகுக்கலை ஒப்பனையாளரும் ஆவார். இவர் முக்கியமாக தமிழ்த் திரையுலகில் பணிபுரிகிறார் . இவர் திரைப்பட இயக்குநர் அகத்தியனின் மகள் ஆவார். மஞ்சள் என்ற பிரத்தியேகமாக பெண்களுக்கான நவநாகரீக இணைய வழி ஆடையகத்தை நடத்தி வருகிறார். கண்ணும் கண்ணும் கொள்ளையடித்தால் படத்தை இயக்கிய இயக்குநர் தேசிங்கு பெரியசாமியை இவர் திருமணம் செய்து கொண்டார்.

தொழில் 
இவர் முதலில் தமிழ், தெலுங்கு திரையுலகில் மிகவும் விரும்பப்பட்ட ஆடை வடிவமைப்பாளரான நளினி ஸ்ரீராமிடம் உதவியாளராக பணியாற்றினார். ஸ்ரீராமுடன் பணிபுரிந்து அனுபவத்தைப் பெற்ற பிறகு, நிரஞ்சனி அகத்தியன் தனது திறமையை முயற்சித்தார். இவர் சிகரம் தொடு (2014), காவிய தலைவன், கபாலி (2016) போன்ற முக்கிய படங்களில் பணியாற்றினார்.

திரைப்படவரிசை

ஆடை வடிவமைப்பாளராக 

  வாயை மூடி பேசவும் (2014)
  சிகரம் தொடு (2014)
  காவிய தலைவன் (2014)
  திரிஷா இல்லனா நயன்தாரா (2015)
  கதகளி (2016)
  பென்சில் (2016)
  கபாலி (2016)
  எனக்கு வாய்த்த அடிமைகள் (2017)
  கண்ணும் கண்ணும் கொள்ளையடித்தால் (2020)

திரைப்படம் 
  கண்ணும் கண்ணும் கொள்ளையடித்தால் (2020) சிரேயா/வர்ஷா/தேன்மொழி

விருதுகள் 
  காவிய தலைவனுக்கு சர்வதேச இந்திய திரைப்பட அகாதமி விருது
  காவிய தலைவனுக்கான விஜய் விருதுகள் 
 கபாலிக்கு ஆனந்த விகடன் விருது

சான்றுகள்

வெளி இணைப்புகள் 
 

தமிழ்த் திரைப்பட நடிகைகள்
சென்னை நடிகைகள்
1990 பிறப்புகள்
இந்தியப் பெண் அலங்கார வடிவமைப்பாளர்கள்
வாழும் நபர்கள்
திரு (இயக்குநர்)

திரு கிருஷ்ணமூர்த்தி (Thiru ; பிறப்பு: சூலை 6, 1979) ஓர் இந்திய திரைப்பட இயக்குநரும், திரைக்கதை ஆசிரியரும் ஆவார். இவர் தமிழ்த் திரைப்படங்களில் பணியாற்றுகிறார். இவர் தீராத விளையாட்டு பிள்ளை (2010), சமர் (2013) , நான் சிகப்பு மனிதன் (2014) போன்ற படங்களை இயக்கியுள்ளார்.

தொழில் 
சத்யம் (2008) படத்தில் இயக்குநர் ஏ. ராஜசேகரிடம் உதவி இயக்குநராக பணியாற்றிய பிறகு, மூன்று முன்னணி நடிகைகளுடன் விஷால் நடித்த "தீராத விளையாட்டுப் பிள்ளை" (2010) மூலம் திரு இயக்குநராக அறிமுகமானார். படம் கலவையான விமர்சனங்களைப் பெற்றது. மேலும், திரையரங்க வசூலில் வெற்றி பெற்றது. அதன் பிறகு இவர் மீண்டும் விஷாலுடன் சேர்ந்து "சமர் "(2013), "நான் சிகப்பு மனிதன்" (2014) ஆகிய இரண்டு படங்களை இயக்கினார்.

சொந்த வாழ்க்கை 
இவர் திரைப்பட இயக்குநர் அகத்தியனின் மகள் கனி என்பவரை மணந்தார். தம்பதியருக்கு தியா, தஷ்மாய் என இரு மகள்கள் உள்ளனர்.

திரைப்பட வரிசை

சான்றுகள் 

1979 பிறப்புகள்
வாழும் நபர்கள்
திரைப்பட இயக்குநர்கள்
அனிஷ் குருவில்லா

அனிஷ் யோகன் குருவில்லா (Anish Kuruvilla) ஓர் இந்திய திரைப்பட நடிகரும், இயக்குநரும் ஆவார். இவர் முக்கியமாக தெலுங்குத் திரைப்பட துறையில் பணிபுரிகிறார் .

இயக்குனராவதற்கு முன், இவர் சேகர் கம்முலாவுடன் நிர்வாக தயாரிப்பாளராக இருந்தார். டாலர் ட்ரீம்ஸ் (2000) படத்தில் முக்கிய கதாபாத்திரத்தில் நடித்திருந்தார். மேலும் ஆனந்த் (2004) படத்தில் துணை வேடத்தில் நடித்தார். 12 வருடங்கள் நடிப்பில் இருந்து ஓய்வு எடுத்த பிறகு, 2016ஆம் ஆண்டு வெளியான பெல்லி சூப்புலு திரைப்படத்தில் ஒரு முக்கிய கதாபாத்திரத்தில் நடித்தார். இந்திய துடுப்பாட்ட வீரர் மகேந்திரசிங் தோனியின் வாழ்க்கை வரலாற்று படத்திலும் இவர் தோன்றினார்.

ஆரம்ப கால வாழ்க்கை 
குருவில்லா ஒரு மலையாளி குடும்பத்தில் பிறந்து ஐதராபாத்தில் வளர்ந்தார். இவர் இராமந்தபூரில் உள்ள ஐதராபாத்து பொதுப் பள்ளியில் பயின்றார்.

தொழில் 
சேகர் கம்முலாவின் முதல் படமான டாலர் ட்ரீம்ஸ் என்ற படத்தில் வேடத்தில் அறிமுகமானார். மேலும் ஆனந்த் திரைப்படத்திலும் துணை வேடத்தில் நடித்தார். இவர் 2016ஆம் ஆண்டு பெல்லி சூப்புலு திரைப்படத்தில் தோன்றினார். இவர் இயக்குனராக அறிமுகமாகும் முன் நாகேஷ் குக்குனூர், மணிசங்கருடன் உதவி இயக்குநராக பணி புரிந்தார். சேகர் கம்முலா தயாரித்த ஆவக்காய் பிரியாணி படத்திலும், முன்னணி நடிகராக இருக்கும் சர்வானந்த் தயாரித்த கோ அண்டே கோட்டி'' என்ற படத்திலும் பணியாற்றினார்.

சான்றுகள்

வெளி இணைப்புகள் 
 

இந்தியத் திரைப்பட இயக்குநர்கள்
தெலுங்குத் திரைப்பட நடிகர்கள்
வாழும் நபர்கள்
மலையாள நபர்கள்
தெலுங்குத் திரைப்பட இயக்குநர்கள்